Áhættuþáttakönnun Hjartaverndar 2005 - 2006 er könnun á bæði vel þekktum áhættuþáttum hjarta - og æðasjúkdóma svo sem kólesteróli og blóðþrýstingi og á nýjum áhættuþáttum eins og þykkt hálsæða eða gerð persónuleika . Hverjir eru þátttakendur ? Könnunin var gerð á fyrirfram ákveðnu úrtaki sem valið var með slembivali . Haft var samband við þátttakendur í úrtakinu bréfleiðis og þeim boðinn tími . Sýnum þeirra sem það samþykktu var safnað í sérstakan lífsýnabanka Hjartaverndar . Starfsreglur lífsýnasafnins eru aðgengilegar á vef landlæknis . Undirbúningur . Í heild sinni tók rannsóknin um eina og hálfa klukkustund . Þátttakendur þurftu að taka með lyfjakort - eða lyfjaglös ef þau tóku einhver lyf . Allir sem gáfu upp tölvupóstfang fengu lykilorð að spurningalista á netinu . Hjartavernd bað alla þátttakendur sem gátu að svara á netinu þar sem það sparaði tíma við rannsóknina . Fólk þurfti að vera fastandi á mat og drykk frá kl. 22:00 kvöldið fyrir komu . Blóðrannsóknir Mældir voru ýmsir þættir í blóði sem tengjast áhættu fyrir hjartasjúkdóma eins og blóðfita ( kólesteról , þríglýseríð , HDL-kólesteról ) og blóðsykur . Úr sama blóðsýni var heilblóð , blóðvatn og erfðaefni ( DNA ) einangrað og geymt í lífsýnabanka Hjartaverndar . Erfðaefni var notað annars vegar til að meta framlag gena til áhættuþátta hjarta - og æðasjúkdóma og hins vegar til að mynda viðmiðunarhóp í ýmsum erfðarannsóknum . Þátttakendum var frjálst að hafna þátttöku í þessum hluta rannsóknarinnar . Myndrannsóknir Gerð var ómskoðun af hálsæðum til að meta forstig æðakölkunar . Ómskoðun af hálsæðum er sársauka - og hættulaus þar sem ómsjá er lögð yfir hálsæðar og myndir teknar . Einnig var stífni í æðakerfinu mæld en það er áhættuþáttur hjarta - og æðasjúkdóma . Heilsufar , lyfjanotkun og reykingavenjur voru kannaðar með spurningalista . Einnig var lagt fyrir persónuleikapróf . Það var gert til athuga samband persónuleika við hjarta - og æðasjúkdóma . Gerð persónuleika er dæmi um nýjan áhættuþátt hjarta - og æðasjúkdóma sem virðist vega þungt . Hjartavernd verður líklega í farabroddi í heiminum með það að kanna áhrif persónuleika á áhættu hjarta - og æðasjúkdóma hjá almenningi með þessari rannsókn .